ROMÂNIA

JUDEŢUL PRAHOVA

ORAŞ BOLDEŞTI-SCĂENI

CONSILIUL LOCAL
HOTĂRÂRE

-privind darea în administrare a unor bunuri aparținând domeniului privat al orașului Boldeşti-Scăeni Școlii Gimnaziale „Mihai Viteazul” Boldeşti-Scăeni, respectiv Liceului Tehnologic „Teodor Diamant” Boldești-Scăeni
Analizând proiectul de hotărâre înregistrat sub nr.74/9.05.2025 privind darea în administrare a unor bunuri aparținând domeniului privat al orașului Boldeşti-Scăeni Școlii Gimnaziale „Mihai Viteazul” Boldeşti-Scăeni, respectiv Liceului Tehnologic „Teodor Diamant” Boldești-Scăeni, iniţiat de primarul oraşului;

Având în vedere:
- referatul de aprobare, înregistrat sub nr.7741/9.05.2025;

- raportul de specialitate întocmit de compartimentul de resort, înregistrat sub nr. 7742/9.05.2025;
- Hotărârea Consiliului Local nr.61/29.04.2025 pentru modificarea şi completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni;
- Procesul-verbal de recepție la terminarea lucrărilor numărul 22379/30.12.2024, cu privire la recepția investiției „Construire şi dotare 8 Săli de clasă și spațiu servit masa Școala Gimnazială Mihai Viteazul, oraș Boldești-Scăeni”, în cadrul proiectului ,,Îmbunătățiea serviciilor educaționale, cultural recreative și a spațiilor publice urbane din orașul Boldești-Scăeni", cod SMIS 126450,
- Procesul-verbal de recepție la terminarea lucrărilor numărul 17.994/24.10.2024, cu privire la recepția investiției „Teren de sport multifuncţional Liceul Tehnologic Teodor Diamant Boldeşti – Scăeni judeţul Prahova”, 
- Legea 287/2009 privind Codul civil – Republicată, cu modificările şi completările ulterioare;

- art. 108 lit. a) şi art.362 alin. (1) din O.U.G. nr. 57/2019 privind Codul administrativ, cu modificările şi completările ulterioare;


- avizul secretarului general înregistrat sub nr.7743/9.05.2025;

- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
În temeiul prevederilor art.129 alin. (2) lit. c), ale art. 139 alin.(1) şi alin. (3) lit. g) și ale art. 196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni, întrunit în şedinţa publică extraordinară în data de 13.05.2025, adoptă prezenta hotărâre:

Art.1. Se aprobă darea în administrare către Școala Gimnazială “Mihai Viteazul” Boldești-Scăeni a bunurilor aparținând domeniului privat al orașului Boldeşti-Scăeni, prevăzute în anexa nr.1.

Art.2. Se aprobă darea în administrare către Liceul Tehnologic “Teodor Diamant” Boldeşti – Scăeni a bunurilor aparținând domeniului privat al orașului Boldeşti-Scăeni, prevăzute în anexa nr.2

Art.3. Anexele nr. 1 şi nr. 2 fac parte integrantă din prezenta hotărâre.

Art.4. Se împuternicește primarul orașului pentru semnarea contractului de dare în administrare.

Art.5. Prezenta hotărâre se comunică prin grija Serviciului patrimoniu local și monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi unităţilor de învăţământ şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

